Hlina, Alojz, poslanec NR SR (2013-05-16):
Vážená pani predsedajúca, vážená pani ministerka, vážení páni kolegovia, kolega Valocký sa ma pýtal, že či budem k tomuto, že to není o astronautike. Pravdou je, že zdravotníctvu nerozumiem možno ani toľko ako bežný občan, lebo mám to šťastie, že som tam minimálne, resp. skoro vôbec, ale ak niečomu trošku rozumiem, tak takým, by som povedal, taktikám, v tomto prípade takým taktikám, ako oblbovať ľudí. Pani ministerka, začnem takto. Niekedy, to sa tak hovorilo, že taký podnikateľ hovoril, že niekedy to bolo ľahké. Kúpili ste fúru štrku, dali ste ju do chovproduktu a vrecko do akvária toho štrku ste predávali za cenu toho, za celú tú, to bolo, proste to boli zlaté časy. Všetko sa pomenilo, aj pri stavbe týchto zdravotných poisťovní boli zlaté časy. Teraz sa to trošku mení. Mení sa to, to PSG, údajne o 20 mil. eur ročne, Penta musí vrátiť z tých prémiových klientov. To znamená to niekde sa muselo objaviť, sa pokazilo oproti tomu štrku na začiatku. Teraz sa to začína komplikovať aj tým, že tí prémioví klienti môžu sadnúť do auta, pôjdu sa dať vyšetriť do Rakúska. Znova sa to o čosi komplikuje. Tam nás to ináč krásne odhalí, keď sa tí ľudia pôjdu dať vyšetriť inde ako na Slovensku. Tam sa to krásne obnaží, že čo sme vybudovali, aký systém zdravotníctva za tých 20 rokov. To znamená, komplikuje sa to. A ja si myslím, že Dôvera sa pýri ako taká panenská nevesta, ako ona nechce, ale pritom sa už bola pozrieť v špajzi u ženícha. Tak mi to príde. Len teraz hráme túto hru, že ako, ako spoločensky to ustáť. Púšťajú sa balóniky. Pani ministerka, vy ste povedali, Na telo to bolo či O päť minút dvanásť, že od 100 do 800 mil. eur. Ja som to počul, vy ste to povedali v tom O päť minút dvanásť. Ak to má byť cena od, jaj, takto, ono sa môže povedať, že aj auto stojí 100 aj 800, hej, to znamená taký strašne široký rozsah, lebo máte aj Trabant, aj Porsche. Ale keď sa pozriete na Fabiu, tak nemôžete povedať, že stojí, môžete povedať, že stojí teda tisíc eur, ak je stará, a môže stáť 20-tisíc alebo neviem, koľko stojí Fabia. Čiže takýto rozsah, keď niekto zadefinuje, to je hrozne manipulačné, hej, čiže vy vlastne a toto presne, ja sa toho obávam, že my sme niekde tam, že teraz celé tie rituálne tance, ktoré prebiehajú, tejto pýriacej sa nevesty a vás ako otvorenú náruč, je v tom, že koľko a za koľko. Ako to celé má dopadnúť a ako máte presvedčiť, bude to ťažké, ale presvedčiť nakoniec, že prečo je potrebné z verejných zdrojov toľko peňazí dať chlapcom. Ako by som to ešte v tom pokračoval. Čo je potrebné na to, aby sme sa k niečomu dopracovali, že na základe čoho sa to niečo určí. My tu máme zákon, ktorý ja som pozorne, naozaj pozorne vzhľadom na to, že sa tomu rozumiem, tak jak som povedal, počúval príspevky mojich predrečníkov. A naozaj vy ste sem doniesli zákon, transpozíciu o tom, že môžeme ísť aj do Rakúska sa dať vyšetriť alebo do Maďarska, alebo do Poľska, tu to máte bližšie, alebo do Čiech, ale medzi to ste trošku šupli, tam ste to tak zakamuflovali, ste to, to, čo hovoril pán Mihál, tú tridsaťosmičku, tak ste ju tam trošku založili. Viete, však pri tom všetkom, hej, že budeme chodiť do Rakúska, v novinách bude, že budeme chodiť do Rakúska, potichučky sa tam doložilo aj toto. Cui bono? Tu váš hospodársky expert hovorí cui prodest alebo opačne, to je jedno, to je to isté. V koho prospech je to tam, na čo je to tam potrebné dať? Prečo je to tam potrebné dať? Pani ministerka, vy ste zo mňa urobili blbca, urazili ste. Ja som vás interpeloval v interpelácii, aby ste mi povedali, že to, čo sme tu stvárali minulý rok, že ste tie dividendy zdaňovali vyššou sadzbou, zvyšovali ste maximálny vymeriavací základ. Ja som sa vás v interpelácii pýtal: „Bude mať táto zmena vplyv na cenu zdravotných poisťovní pri prípadnom odkúpení?“ Čo ste mi odpísali? Vy ste urazili, urobili ste zo mňa, a teraz to poviem aj ľuďom, aj z nich svojím spôsobom ste urobili blbcov, lebo vy ste odpovedali, no zrovna som si to nezobral, ale však ja si to pamätám, že vy nemáte, že pripravovaná novela nemá záujem, nie je záujmom zvýšiť cenu. Ale ja som sa vás nepýtal, či vy máte záujem. Koniec koncov, keby som sa, keby ste vy povedali, že máte záujem, tak máte paragraf. Čiže ja som, viete, ja som sa vás nepýtal, či máte záujem. Ja som sa vás pýtal, či pripravovaná novela zvýši alebo nie. Vy ste ma urazili tou odpoveďou. Nechcem tu nejaké prímery hádzať, že koho kde môžete odbiť nejakou odpoveďou ako malého chlapca. Urazili ste ma. Ak hovoríte, že cena pri odkúpení bude stanovená auditom, odborníkmi, to som chcel. To som chcel, aby ste sa ich spýtali alebo po tých päť, piatich či koľko poschodí tam máte niekoho, či áno, alebo nie. Či tento budúci výnos môže mať vplyv na to a za akú cenu sa bude odkupovať? Keď som pokračoval v tom aute, keď niekto povie, pozrite sa, je to síce Fabia, dajte za ňu, cena je teda taká, ale táto Fabia, keď bude jazdiť tri roky, odkedy ju kúpite, tak po tých troch rokoch sa nájde niekto, kto vám dá, ja neviem, 15-tisíc eur. Neviem prečo, ale tak je to dohodnuté. Nie celkom to sedí, ale to chcem tým povedať, čiže to máte nejaký budúci výnos, ak. On ten budúci výnos sa zjaví a pri tej kúpnej cene má svoje opodstatnenie, obzvlášť keď kupujúci je blbec, a štát ide vždycky v polohe, keď kupuje, je za blbca, vždycky nakoniec ho precvičia. Čiže ja, moje presvedčenie je, že ustanovenie z minulého roka bude mať vplyv na cenu pri plánovanom vašom odkupe zdravotných poisťovní. Už vtedy som upozorňoval, že to je organizovaný spôsob na poškodenie záujmov štátu a finančných zdrojov tohto štátu. Už vtedy som vám už, kolegovia, hovoril, samozrejme, nič, nula bodov. Mám pocit, že nestačilo, že v tých štatistikách to sa neukazuje tak, aby tí audítori mohli povedať, však ten budúci výnos niekedy je takýto plánovaný. Potrebujeme to tam dostať, aby sme mohli povedať, prečo je odkupná cena taká, čiže do tej súvahy to potrebujeme dať ako ten budúci výnos, potrebujeme ho ešte o niečo zvýšiť, našli ste to. Doniesli ste to tu. Bez hanby. Našli ste to aj za cenu toho, že pán Mihál povedal, že to je retroaktívne. To znamená, to, čo bolo, že to bolo 36 %, teraz ste to zdvihli na, či 36-násobok, teraz ste to dali na 60-násobok. Znova to v tej bilančnej hodnote toho audítorského výkazu sa to tam zjaví a vy budeme môcť operovať, že prečo je cena taká, a znova ja hovorím, kolegovia, my sme, toto je podvod v priamom prenose. My sa zúčastňujeme niečoho, čo úplne dokázateľne vykazuje znaky koordinovaného postupu s cieľom poškodiť tento štát. A vás si berú za svedkov a za tých, ktorí zdvihnú ruku, a tým pádom ale nemôže sa nič diať, lebo však to je rozhodnutie parlamentu. Čo mám robiť? Upozorňujem na to a nič sa nedeje, ja neviem. Pani ministerka, ako to mám formulovať, aby ste ma neurážali svojimi odpoveďami? Naozaj sa pýtam, budeme mať druhé čítanie. Aj tá... ja znova naformulujem tú otázku. A potom zvážim, čo urobím, lebo ja nechcem, aby tento štát prichádzal o svoje zdroje, ktorých má tak málo. Ja nechcem. Mne sú chlapci od Dôvery, viete kde? Mne je to úplne jedno. Ja nechcem aby tento štát prichádzal takýmto spôsobom o svoje peniaze, nechcem. Tak sa vás pýtam, ste mi schopná povedať, či tieto zmeny, aj tie minuloročné, ale aj to, čo ste tu teraz prepašovali, to ste tu prepašovali, lebo to s tým nesúvisí, že či bude mať vplyv na cenu pri odkupovaní poisťovne? Nebudem interpelovať. Príďte mi to povedať, avizujte, že mi to odpoviete, a ja vám poviem, keď mi povedia autority verifikované vaším podpisom, že nie, audítorské skupiny alebo tí znalci, že nie, ja si tu kľaknem a ospravedlním sa vám. Ja nemám s tým problém, ja netrpím na to, urobím to. A ešte poviem, že mi to je ľúto, že ak som sa vás prípadne tým dotkol. Ak je to tak. Ak to tak je, že to nemá na to vplyv, ja aj dokonca za to zahlasujem. Aby niekto nepovedal, že sa bojí, že neviem čo. Nemám s tým problém. Ale, prosím vás pekne, ak to má vplyv, kolegovia, ak to má vplyv, nebolí vás z toho hlava? Alebo máte pocit, že to je, že to je tak? Že vytvárate zákony, ktoré umožnia potom chlapcom z tohto štátu vydrať, vydrať čo najviac. Pacienti budú chodiť po nemocniciach, kde je, kde je, záchody vyzerajú jak železničná stanica v Hornej Dolnej, ale tu budeme hovoriť, tu 100 mil., 100 mil. eur je nič v tomto rozsahu. Tu 100 mil. eur je nič. To je hore-dole. Pani ministerka, ak mi poviete, teda opakujem sa, tak aby som bol teda jasný, hej, a poprosím aj vašu jasnú odpoveď. Mne stačí povedať – nemá to vplyv – a podpíšete to, ministerka zdravotníctva pani Zvolenská. Lebo to si ja potom spätne viem overiť. Poviete, nemá, nemám problém, kľaknem tu, ospravedlním sa vám. Ale ak sa ukáže, ak sa ukáže, že tieto, tá minuloročná aj táto, môže mať vplyv alebo bude mať vplyv na cenu pri odkúpení a napriek tomu sem s tým prídete bez hanby, lebo vás pošlú, tak povedzte mi, čo mám urobiť? A ja som galantný muž, i keď to tak nevyzerá, ale som. Čiže čo mám ešte, o to horšie je to v tomto prípade. Keby ste boli muž, možno by som vedel. Viete, to je, naozaj že, že neviem, čo mám, neviem, čo si mám počať, lebo nechcem, aby tento ťažko skúšaný štát, títo ťažko skúšaní ľudia, to ťažko skúšané zdravotníctvo ešte pre potreby Penty prišlo o ďalšie stámilióny eur. Nechcem to, a keď môžem, tak na to upozorňujem. Pani ministerka, ja tu mám ešte poznačené, ale v zásade som to najdôležitejšie povedal. Ak ste, Mihál tu niečo, pán Mihál tu včera hovoril, aj tá vaša komunikácia toho vášho ministerstva, že to ustanovenie, ktoré on napadol, a ja teda o ňom hovorím tiež, bolo ústami vašej hovorkyne poznamenané, že len, aby som to citoval, dokonca to bolo v nejakých Hospodárskych, že, že len upravuje metodiku výpočtu. Prosím vás pekne, zákony upravujú metodiku výpočtu? Čo to robíme z toho parlamentu? Zákony upravujú metodiku, metodika výpočtu už v škole sa učí, jak sa má počítať. Viete, ale pritom vy v dôvodovej správe napíšete k tomu bodu 21, nieže sa upravuje metodika, ale vy hovoríte, ustanovujú sa prechodné ustanovenia. Viete, nerobte, neurážajte ma. Už keď to týmto ľuďom nevadí, nech sa páči, ale mňa to uráža, mňa to hnevá. Ja nemám rád, keď niekto robí zo mňa blbca. Nemám to rád, mňa to irituje hrozným spôsobom. Končím, ďakujem veľmi pekne, že ste si ma vypočuli. Pani ministerka, naozaj mne ťažko použiť – očakávam od vás slovo chlapa –, lebo ste, ste dáma. Ale očakávam od vás slovo zodpovedného verejného činiteľa, ktorý sa vyjadrí k mojej obave. Ďakujem pekne.